armvectores/hy_wikipedia_2023 huggingface dataset:
Ռոյսթոն Դրենտե

Ռոյսթոն Դրենտե (հոլ․՝ Royston Rickie Drenthe, ապրիլի 8, 1987(1987-04-08), Ռոտերդամ, Հարավային Հոլանդիա, Նիդերլանդներ), հոլանդացի ֆուտբոլիստ, պաշտպան։ Հանդես է գալիս «Բանի Յաս» ակումբի կազմում։


== Ակումբային կարիերա ==
Ռոյսթոն Դրենտեն ռոտերդամյան «Ֆեյենորդ» և «Էսկելսիոր» ակումբների սան է։
2007 թվականին Դրենտեն «Ֆեյենորդից» տեղաոխվել է իսպանական «Ռեալ Մադրիդ»։ Թիմը նրա համար վճարել է 14 միլիոն եվրո։
«Ռեալ Մադրիդի» կազմում ի պաշտոնական դեբյուտը Դրենտեն նշել է Իսպանիայի սուպերգավաթի շրջանակներում կայացած «Սևիլյայի» դեմ խաղում։ 2007/08 մրցաշրջանի սկզբում Դրենտեն եղել է մադրիդյան ակումբի հիմնական կազմի ֆուտբոլիստ։
2010/11 մրցաշրջանը Ռոյսթոնը վարձակալական հիմունքներով անցկացրել է «Էրկուլեսի» կազմում։ Թիմի կազմում նա մասնակցել է 17 հանդիպման՝ դառնալով 4 գոլի հեղինակ։
Հաջորդ մրցաշրջանը նա անցկացրել է անգլիական «Էվերթոնի» կազում։
2012 թվականի մայիսից մինչև դեկտեմբեր ֆուտբոլիստը մնաց առանց խաղային պրակտիկայի, իսկ ահա 2013 թվականի փետրվարի 2-ին պայմանագիր կնքեց ռուսական «Ալաիայի» հետ։
2013 թվականի ապրիլի 15-ին նա ձևակերպել է իր կարիերայի առաջին հեթ-տրիկը՝ «Մորդովիայի» դեմ խաղում։
2013 թվականի հունիսի 21-ին Դրենտեն երկամյա պայմանագիր է կքնել անգլիական «Ռեդինգի» հետ։
2015 թվականից սկսած Ռոսթոն Դրենտեն հանդես է գալիս «Բանի Յաս» թիմի կազմում։


== Միջազգային կարիերա ==
Հոլանդիայի հավաքականի կազմում իր դեբյուտը նա նշել է 2010 թվականի նոյեմբերի 20-ին՝ Թուրքիայի հավաքականի դեմ խաղում։


== Վիճակագրություն ==


=== Ակումբային ===


=== Միջազգային ===


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը soccerway.com կայքում
Վիճակագրությունը soccerbase.com կայքում
Ֆրիդենֆելս

Ֆրիդենֆելս (գերմ.՝ Friedenfels), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 1297 մարդ (ըստ 2010 թվականի դեկտեմբերի 31-ի)։ Տարածքը կազմում է 16.28 կմ2։ Պաշտոնական կոդ՝ 09 3 77 118։
Կոմունան կազմված է 12 գյուղական շրջաններից։


== Ծանոթագրություններ ==


== Արտաքին հղումներ ==
Պաշտոնական կայք
Կոնսեպսիոն (նահանգ, Չիլի)

Անվան այլ կիրառումների համար տե՛ս՝ Կոնսեպսիոն (այլ կիրառումներ)Կոնսեպսիոն (իսպ.՝ Provincia de Concepción), նահանգ Չիլիի Բիոբիո տարածաշրջանում։ Վարչական կենտրոնն է Կոնսեպսիոն քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կոնսեպսիոնն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 12 համայնք, 


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 912 889 մարդ, բնակչության խտությունը կազմում է 265,45 մարդ/կմ²։
Կոնսեպսիոն նահանգի տարածքի ընդհանուր մակերեսը կազմում է 3 439 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Կոնսեպսիոն նահանգի պաշտոնական կայքը (իսպ.)
Ախալսոփել (Խարագաուլի շրջան)

Անվան այլ կիրառումների համար տե՛ս՝ Ախալսոփել (այլ կիրառումներ)Ախալսոփել (վրաց.՝ ახალსოფელი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Խարագաուլից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 160 մարդ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Շչերբակովո (Նեկլինովսկի շրջան)

Անվան այլ կիրառումների համար տե՛ս՝ Շչերբակովո (այլ կիրառումներ)Շչերբակովո (ռուս.՝ Щербаково), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Վասիլևո-Խանժոնովսկի գյուղական համայնքի կազմի մեջ։
Հիդրոագրեգատ

Հիդրոագրեգատ, հիդրավլիկական տուրբինից և դրան միացված հիդրոգեներատորից կազմված ագրեգատ։ Լինում են հորիզոնական և ուղղաձիգ։ Հզորության մեծացումը բերում է հիդրոագրեգատ ՕԳԳ-ն և տնտեսական արդյունավետություն մեծացման։
Ժայռային դրախտապան

Ժայռային դրախտապան (լատ.՝ Emberiza buchanani), դրախտապանների ընտանիքին պատկանող, բնադրող-չվող, հազվագյուտ թռչուն է, որը գրանցված է ՀՀ Կարմիր գրքում։


== Արտաքին կառուցվածք ==
Մարմնի երկարությունը 15-16 սմ է, թևերի բացվածքը՝ 24-27 սմ։ Հասուն արուի գլուխը կապույտ-մոխրագույն է, ակնօղակը՝ բաց դեղնավուն-սպիտակ, կոկորդը և բեղերը՝ դեղնավուն։
Մարմինը ներքևից բաց դարչնագույն-նարնջագույն է՝ ավելի բաց գույնի խայտերով։ Էգն ավելի խամրած է՝ թույլ խայտերով։ Երիտասարդը դարչնագույն-մոխրագույն է, մարմինը վերևից՝ մանր խայտերով, բեղերը և կոկորդը սպիտակավուն են։ Ծարավը հագեցնելու և լոգանք ընդունելու համար հաճախ թռչում է դեպի աղբյուրները։ Բնակվում է չոր, քարքարոտ լեռնալանջերին։


== Սննդառություն ==
Սնվում է սերմերով, որոշ անողնաշարավորներով։


== Չու ==
Գարնանային վերադարձը՝ ապրիլի երրորդ տասնօրյակ-մայիս ամսվա ընթացքում։ Արուների երգը լսվում է, և հարսանեկան զույգերը ձևավորվում են մինչև հուլիսի առաջին օրերը։ Ձվադրման պատրաստ բները հայտնվում են մայիսի երկրորդ կեսից հունիսի վերջը։ Բույնը գավաթաձև է (տրամագիծը՝ 115 մմ), նոսր, չոր բույսերից, բնադրում է գետնին։ Ձվերը բներում հայտնվում են բնադրման հաջորդ օրը։


== Բազմացում և զարգացում ==
Դնում է 20 մմ տրամագծով, սպիտակ՝ դարչնագույն ու սև պտերով 5-6 ձու։ Հունիսի առաջին կեսին թխսակալողներին զուգահեռ հայտնվում են նորելուկ ձագեր (1 ժ ընթացքում էգը կարող է ձվերը թխսակալել 3 անգամ՝ 10-15/7 մեկ)։ Ձագերը բնից դուրս են գալիս 8-11 օրականում։ Ձագերին կերակրում է մայրը (10-ժամյա դիտարկումների ընթացքում էգը ձագերին կերակրել է 29 անգամ, արուն՝ 6)։ Վարժ թռչող և ինքնուրույն կերակրվող երիտասարդ թռչունները գրանցվել են հուլիսի վերջին։
Կիսաանապատների յուրացման հետևանքով տարածման շրջանները խիստ կրճատվել են։


== Տարածվածություն ==
Տեսակը տարածված է Անդրկովկասից և Թուրքիայից մինչև Իրան և Թուրքմենիայի հարակից շրջաններ։ Հանդիպում է Հայաստանի հարավարևելյան շրջանների կիսաանապատային տեղանքներում, ինչպես նաև Արագածի և Փամբակի լեռնաշղթայի հարավային լանջերին` մինչև ծովի մակարդակից 1900 մ բարձրություններ։


== Պահպանություն ==
ԲՊՄՄ Կարմիր ցուցակում ընդգրկված է որպես խոցելի տեսակ։
Թվաքանակը և դրա փոփոխման միտումները սակավաթիվ է։ Թվաքանակի արդի վիճակը գնահատելու համար տվյալները բավարար չեն։ Հարմար բիոտոպերում հանդիպումների հաճախականությունը բավականին բարձր է։
Վտանգման հիմնական գործոններից է կիսաանապատային ապրելավայրերի յուրացումը տնտեսական նպատակներով։
Բնադրավայրերի մի մասը գտնվում է «Խոսրովի անտառ» արգելոցի տարածքում։


== Ծանոթագրություններ ==
Մեիուստե

Մեիուստե (էստ․՝ Meiuste), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբուխովո (գյուղ, Պերվոմայսկի շրջան)

Անվան այլ կիրառումների համար տե՛ս՝ ՕբուխովոՕբուխովո (ռուս.՝ Обухово), գյուղ Ռուսաստանի Նիժնի Նովգորոդի մարզի Պերվոմայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էդգար Վիրապյան

Էդգար Գեորգիի Վիրապյան (ծնն․՝ անհայտ), խորհրդային և հայկական թատրոնի ու կինոյի դերասան, ռեժիսոր, սցենարիստ։


== Կենսագրություն ==
Էդգար Վիրապյանն ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը՝ Վլադիմիր Նաումովի արվեստանոցը։ Աշխատել է Երևանի Գ․ Սունդուկյանի անվան դրամատիկական թատրոնում։


== Ֆիլմագրություն ==


=== Դերասան ===


=== Ռեժիսոր ===


=== Սցենարիստ ===


== Ծանոթագրություններ ==
Լյուսի Սարոյան

Վիքիպեդիայում կան հոդվածներ  Սարոյան ազգանունով այլ մարդկանց մասին:Լյուսի Սարոյան (անգլ.՝ Lucy Saroyan, հունվարի 17, 1946(1946-01-17), Սան Ֆրանցիսկո, Կալիֆոռնիա, ԱՄՆ - ապրիլի 11, 2003(2003-04-11), Թաուզենդ Օուքս, Վենտուրա շրջան, Կալիֆոռնիա, ԱՄՆ), հայազգի ամերիկացի դերասանուհի և լուսանկարչուհի։


== Կենսագրություն ==
Լյուսի Սարոյանը ծնվել է Սան Ֆրանցիսկոյում, (Կալիֆորնիա), գրող Վիլյամ Սարոյանի և դերասանուհի Քերոլ Գրեյսի դուստրն է։ Նրա եղբայրը գրող Արամ Սարոյանն է։ Ծնողների երկրորդ ամուսնալուծությունից հետո նրա մայրն ամուսնացել է դերասան Ուոլթեր Մեթյուի հետ և Լյուսի Սարոյանն սկսել է աշխատել խորթ հոր հետ՝ նկարահանվելով նրա ֆիլմերում։ Խաղացել է փոքրիկ հատվածներ «Բրոդվեյ», հեռուստատեսությունում՝ դրան զուգահեռ աշխատելով նաև ֆիլմադարանի արխիվագետ։ Նրա ամենաուշագրավ դերը Փոլ Շրեյդերի «Կապույտ օձիք» ֆիլմում է, որտեղ նա խաղում է Հարվի Քեյթելի կնոջը։
Լյուսի Սարոյանի հետմահու հայտնաբերված դիմանկարների առաջին ցուցահանդեսը տեղի է ունեցել Սանտա Մոնիկայի Քրեյգ Կրուլ պատկերասրահում 2010 թվականի հունվարի 16-ին։ Դենիս Հուփերի կողմից ստեղծված նրա դիմանկարը ընդգրկվեց Փարիզում և Ավստրալիայում տեղի ունեցած Հուփերի սեփական լուսանկարների հետահայաց ցուցահանդեսում։
Լյուսի Սարոյանը մահացել է Կալիֆորնիայում 2003 թվականի ապրիլի 11-ին, 57 տարեկանում հեպատիտ C-ից առաջացած լյարդի ցիռոզից։ Նրա մայրը մահացել է նույն տարվա ամռանը։
Լյուսի Սարոյանի անձնական թղթերն այժմ գտնվում են Ֆրեզնոյի օկրուգի հանրային գրադարանի արխիվում։


== Ծանոթագրություններ ==
Նաիրա Խուդավերդյան

Նաիրա Վլադիմիրի Խուդավերդյան (նոյեմբերի 24, 1960(1960-11-24), Երևան, Հայկական ԽՍՀ, ԽՍՀՄ), հայ ուռուցքաբան, քիմիաթերապևտ։ Բժշկական գիտությունների դոկտոր (1998):


== Կենսագրություն ==
Նաիրա Խուդավերդյանը ծնվել է 1960 թվականի նոյեմբերի 24-ին, Երևանում։ 1983 թվականին ավարտել է Երևանի բժշկական ինստիտուտը։ 1985 թվականից աշխատում է Երևանի հակաուռուցքային դիսպանսերում։
Աշխատանքները վերաբերում են քիմիաբուժության բնագավառում ուռուցքային բջիջների աճը կասեցնող (ցիտեստատիկ) պատրաստուկների ազդեցության մեխանիզմների ուսումնասիրությանը։ Առաջարկել է կաթնագեղձի քաղցկեղի ճյուղավորումների և կրկնությունների հաճախականությունը կանխորոշող գործոնների գնահատման եղանակ։


== Անդամակցություն ==
ՀՀ հակաուռուցքային միության անդամ (1995)


== Երկեր ==
Сравнительное исследование влияния цитостатических препаратов при экспериментальной химиотерапии: Дис. ... д-ра мед. наук по спец.: ԺԴ.00.08 - Онкология. Худавердян Наира Владимировна, Ереван, 1998.


=== Գիտական թեզ ===
Ցիտոստատիկ դեղամիջոցների համեմատական ազդեցության պարզաբանումը փորձարարական քիմիաթերապիայում: Archived 2021-04-19 at the Wayback Machine.


== Ծանոթագրություններ ==
Դուեյն Ուեյդ

Դուեյն Թայրոն Ուեյդ կրտսեր (անգլ.՝ Dwyane Tyrone Wade, Jr., հունվարի 17, 1982(1982-01-17), Չիկագո), ամերիկացի նախկին բասկետբոլիստ, խաղարկող և հարձակվող պաշտպան։ 16 մրցաշրջանի մարզական կարիերայի մեծ մասն անցկացրել է Բասկետբոլի ազգային ասոցիացիայի (NBA) «Մայամի Հիթ» ակումբում։ 
2006 թվականին «Սպորտս Իլուսթրեյթիդ» սպորտային հանդեսի կողմից ճանաչվել է «տարվա մարզիկ»։ Նույն տարում, թիմակցելով Շաքիլ Օ'Նիլի հետ՝ նվաճել է NBA-ի գավաթը և դարձել գերեզրափակիչի ամենաարժեքավոր խաղացող։ 2012 և 2013 թվականներին, թիմակցելով Լեբրոն Ջեյմսի և Քրիս Բոշի հետ, Ուեյդը «Հիթի» կազմում կրկին դարձել է NBA չեմպիոն։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը NBA.com կայքում
Մարքեթի համալսարանի տղամարդկանց բասկետբոլի թիմի մասին Archived 2008-10-08 at the Wayback Machine.(անգլ.)
ԱՄՆ օլիմպիական հավաքականի մասին Archived 2008-12-06 at the Wayback Machine.(անգլ.)
Դանիելե Մասսարո

Դանիելե Մասսարո (իտալերեն՝ Daniele Massaro, մայիսի 23, 1961(1961-05-23), Մոնցա, Լոմբարդիա, Իտալիա), իտալացի նախկին ֆուտբոլիստ։ Աշխարհի չեմպիոն։ Իր կատարումներով հայտնի է «Միլանի» կազմում։


== Ձեռքբերումներ ==


=== Ակումբային ===
Իտալիայի չեմպիոն. 1988, 1992, 1993, 1994
Իտալիայի առաջնության արծաթե մեդալակիր. 1990, 1991
Իտալիայի գավաթի տիտղոսակիր. 1990
Իտալիայի սուպեր գավաթի տիտղոսակիր. 1988, 1992
Չեմպիոնների լիգայի հաղթող. 1990, 1994
Չեմպիոնների լիգայի եզրափակչի մասնակից. 1993, 1995
Եվրոպայի սուպեր գավաթի տիտղոսակիր. 1989, 1990, 1994
Համաշխարհային ֆուտբոլի տիտղոսակիր. 1989, 1990
Համաշխարհային ֆուտբոլի եզրափակչի մասնակից. 1993, 1994


=== Հավաքականում ===
Աշխարհի չեմպիոն. 1982
Աշխարհի առաջնության եզրափակչի մասնակից. 1994


== Արտաքին հղումներ ==
Ֆուտբոլիստի էջն ու վիճակագրությունը «Միլանի» պաշտոնական կայքում


== Ծանոթագրություններ ==
Առուկյուլա (գյուղ, Մյառյամաա շրջան)

Անվան այլ կիրառումների համար տե՛ս՝ ԱռուկյուլաԱռուկյուլա (էստ․՝ Aruküla), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արշակունիներ (այլ կիրառումներ)

Արշակունիներ տոհմը իշխել է չորս երկրում՝

Պարթև Արշակունիներ (մ.թ.ա. 247-մ.թ. 224), Պարսկաստան
Հայ Արշակունիներ (52-428), Մեծ Հայք
Վրաց Արշակունիներ (189-284), Վիրք
Մազքթաց Արշակունիներ (1-ին դար–510), Աղվանք


== Տես նաև ==
Արշակունիների թագավորություն
Ֆրեդերիկ Էդվին Չըրչ

Ֆրեդերիկ Էդվին Չըրչ (անգլ.՝ Frederic Edwin Church, մայիսի 4, 1826(1826-05-04)[…], Հարթֆորդ, ԱՄՆ - ապրիլի 7, 1900(1900-04-07)[…], Նյու Յորք, Նյու Յորք, ԱՄՆ), ամերիկացի բնանկարիչ, ռոմանտիկ, Հուդզոն գետի դպրոցի ականավոր ներկայացուցիչ։


== Կենսագրություն ==
Ծնվել է Հարթֆորդում, հարուստ ընտանիքում։ 18 տարեկանում սկսել է սովորել Քեթսքիլում (Նյու Յորք) ժամանակի առաջատար նկարիչներից մեկի` Թոմաս Քոուլի մոտ։ Արդեն 1848 թվականի մայիսին Չըրչին առաջարկել են անհատական ցուցահանդես  կազմակերպել Դիզայնի ազգային ակադեմիայում, ինչից հետո նա վաճառել է իր կտավներից մեկը Հարթֆորդում` ԱՄՆ-ի հասարակական ամենահին գեղարվեստական թանգարանում` Ուոդսուորթ Ատենեումում։ Նույն թվականին Չըրչն արվեստանոց է բացել Նյու Յորքում` առաջին անգամ աշակերտ վերցնելով։
Չըրչը շատ է աշխատել բնության մեջ` գարնանից աշուն էտյուդներ նկարելով և ձմռանը դրանք վաճառելով։ 1853 թվականին, այնուհետև նաև 1857-ին նա ճանապարհորդել է Հարավային Ամերիկայում (Էկվադոր)` ստեղծելով լեռնային բնանկարների շարքեր, որոնք հատկանշական են ամերիկյան ռոմանտիզմին։ Նկարներից մեկը, որ ստեղծվել է ճամփորդության նյութերի հիման վրա, «Անդերի սիրտն» է  (1859, ներկայումս գտնվում է Նյու Յորքի Մետրոպոլիտեն թանգարանում), որ վաճառվել է 10.000 դոլարով, ինչը ժամանակին ամերիկացի նկարչին երբևէ վճարած ամենամեծ գումարն էր։
1854-1856 թվականներին Ֆրեդերիկ Չըրչը ճանապարհորդել է Կանադայում և Նոր Անգլիայում։ Մասնավորապես, նա Քոուլի հետ եղել է առաջին քաղաքացիներից, ով ամառն այցելել է Մեն նահանգի Մաունթ Դեզերթ կղզի (այժմ` Ակադիա ազգային պարկ)։ Այս տարիներին նա տեսել է Նիագարայի ջրվեժը և նկարել «Նիագարա» կտավը (1857)։
Որպես կանոն, Չըրչը իր աշխատանքները ներկայացրել է այլ բնանկարիչների գործերի հետ։ Նրանցից են Թոմաս Քոուլը, Էշեր Բրաուն Դյուրանդը, Ջոն Ֆրեդերիկ Քենսեթը և Ջեսպեր Ֆրենիս Կրոպսին։ Այս միավորումը ստացել է «Հուդզոն գետի դպրոց» անվանումը։
1860 թվականին Ֆրեդերիկ Չըրչն ամուսնացել է Իզաբել Կարնսի հետ` ֆերմա գնելով Նյու Յորք նահանգում` Հուդզոն գետի ափին։ Նրանց առաջին երկու երեխաները 5 և 6 տարեկան հասակում մահացել են դիֆթերիայից, սակայն նրանք ունեցել են ևս 4 զավակ։ 1867 թվականին Չըրչն այցելել է Եվրոպա, Հյուսիսային Աֆրիկա և Մերձավոր Արևելք։ 1870 թվականին Օլանի իր ագարակում նա կառուցել է դղյակ` էկլեկտիկ ոճով։ Ամրոցի կառուցման համար նա վարձել է ճարտարապետի, սակայն ինքը ևս ակտիվ մասնակցել է դղյակի նախագծմանը։ Ներկայումս այն ընդգրկված է նահանգի պատմական հուշարձանների ցանկում (անգլ.՝ State Historic Site) և բաց է այցելությունների համար։
Իր կյանքի վերջին 30 տարիներին Չըրչը չի կարողացել նկարներ ստեղծել ռևմատիզմի պատճառով։ Նրա այդ շրջանի ժառանգությունը հիմնականում էտյուդներ են, որոնք նա ստեղծել է իր երկու կալվածքներում` Օլանում և Միլինոկետ լճի շրջակայքում, ինչպես նաև Մեքսիկայում, ուր նա անցկացրել է 1882 թվականի ձմեռը։


== Աշխատանքներ ==
Ֆրեդերիկ Չըրչի գրեթե բոլոր աշխատանքները մոնումենտալ չափերի բնանկարներ են` հաճախ զարդարված դրամատիկ կարմիր երանգով։

 Որոշ աշխատանքներ
		
		
		
		


== Ծանոթագրություններ ==


== Արտաքին հղումներ ==
Չըրչի աշխատանքները աշխարհի թանգարաններում
Ֆրեդերիկ Չըրչի կենսագրությունը Archived 2010-11-20 at the Wayback Machine.
Թամթայի խաչքար (Նորավանք)

Թամթայի խաչքար, գտնվում է Հայաստանի Վայոց Ձորի մարզի Ամաղու գյուղից 3 կմ հարավարևելք՝ Նորավանք վանական համալիրի գավթի արևելյան պատի մոտ՝ ներքուստ, ընդհանուր պատվանդանին կանգնած զույգ խաչքարերից ձախակողմյանը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (11.8.1/1.3.17)։


== Տեղադրություն ==
Նորավանք վանական համալիրի գավթի արևելյան պատի մոտ՝ ներքուստ, ընդհանուր պատվանդանին կանգնած զույգ խաչքարերից ձախակողմյանը։


== Վիմական արձանագրություն ==
Խաչքարի ստորին մասում առկա է 4 տող վիմական արձանագրություն.

Ի ԹՎ(ԻՆ) :ՉԺ: (1261). Ի ԿԱՄՍ ՈՂՈՐՄՈՒԹԵ(ԱՆ)
ԱՐԱՐՉԻՆ Յ(ԻՍՈՒՍ)Ի, ԵՍ՝ ԲՈՒՐԹԷԼ, ՈՐԴԻ ԷԼԻԿՈՒՄԻ ՈՐԴՈ ՄԵ
ԾԻ ԼԻՊԱՐՏԻ, ԿԱՆԿՆԵՑԻ ԶԱ(ՍՏՈՒԱ)ԾԸՆԿԱԼ ՆՇԱՆՍ ՄԱՒՐ
ԻՄ ԹԱՄԿԱ, ՅԻՇԱՏԱԿ ՅԱՒԻՏԷՆԻՑ. ՅԱՂԱՒԹ ՅԻՇԵՑԷՔ։Համաձայն արձանագրության՝ խաչքարը կանգնեցրվել է ի հիշատակ Թամթային։ Պատվիրատուն Լիպարիտի թոռ՝ Էլիկումի որդի, Բուրթել իշխանն է։ Խաչքարը կանգնեցվել է 1261 թվականին։


== Տես նաև ==
Նորավանք


== Ծանոթագրություններ ==
Պաուլ Նատորպ

Պաուլ Նատորպ (գերմ.՝ Paul Gerhard Natorp, հունվարի 24, 1854(1854-01-24)[…], Դյուսելդորֆ, Հռենոսի պրովինցիա, Պրուսիայի թագավորություն - օգոստոսի 17, 1924(1924-08-17)[…], Մարբուրգ, Giessen Government Region, Հեսսեն, Գերմանիա), գերմանացի փիլիսոփա, նեոկանտականության մարբուրգյան դպրոցի գլխավոր ներկայացուցիչներից։ Մարբուրգի համալսարանի պրոֆեսոր (1885 թվականից)։ «Պլատոնի ուսմունքը իդեաների մասին (1903) աշխատությունում Նատորպը առաջարկել է պլատոնյան իդեալիզմի ուրույն մեկնաբանություն՝ այն ներկայացրել պսիխոլոգիզմի ու մետաֆիզիկայի ավանդական շերտավորումներից զտված և ըմբռնել մարբուրգյան դպրոցի «տրամաբանական իդեալիզմի ոգով [երկրորդ հրատարակության մեջ (1921) Նատորպը հրաժարվել է այս տեսակետից և Պլատոնի ուսմունքը բացատրել՝ դիմելով նեոպլատոնական ավանդույթներին]։ «Ճշգրիտ գիտությունների տրամաբանական հիմունքները (1910) աշխատությունը նվիրել է արդի բնագիտության տրամաբանական վերլուծությանը, փորձել գիտության տվյալները բացարձակ տրամաբանացման ենթարկել՝ դրանց հիմունքների ու նախադրյալների քննադատական պարզաբանման միջոցով։


== Ծանոթագրություններ ==
Գոլուբովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ԳոլուբովկաԳոլուբովկա (ուկրաիներեն՝ Голубівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Գոլուբովկա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենինի (այլ կիրառումներ)

Լենինի, կարող է վերաբերել՝

Լենինի - գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում
Լենինի - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Ֆուտբոլային լիգայի գավաթ 1975-76

Ֆուտբոլային լիգայի գավաթ 1975-76, Ֆուտբոլային լիգայի գավաթի 16-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը։
Նոր Բանանց

Անվան այլ կիրառումների համար տե՛ս՝ Բանանց (այլ կիրառումներ)
Նոր Բանանց, գյուղ Արցախի Հանրապետության Շահումյանի շրջանում, որը ներկայում գտնվում է Ադրբեջանի Հանրապետության զինված ուժերի վերահսկողության ներքո։ Ըստ Արցախի Հանրապետության վարչատարածքային բաժանման՝ այն հանդիսանում է Շահումյանի շրջանի բնակավայր, իսկ ըստ Ադրբեջանի վարչաատարածքային բաժանման՝ համարվում է Քելբաջարի շրջանի բնակավայր։  


== Անուն ==
Արցախի 2000 թվականի հոկտեմբերի 3-ի օրենքով Շուրթան Վերինը վերանվանվել է Նոր Բանանց։ Ադրբեջանցիները գյուղն անվանում են Յուխարի Շուրթան։


== Պատմություն ==
Նախկինում Շուրթան Վերին անվանումով մտել է Ելիզավետպոլի նահանգի Ելիզավետպոլի գավառի մեջ։


== Տես նաև ==
Քարվաճառի ազատագրում
Քարվաճառի հանձնում
Բանանց


== Ծանոթագրություններ ==
Լիպնիկի (գյուղ, Լուգինսկի շրջան)

Լիպնիկի (ուկրաիներեն՝ Липники), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1648 թվականին։
2001 թվականի տվյալներով Լիպնիկի գյուղում բնակվում էր 1 643 մարդ։ Բնակավայրը զբաղեցնում է 3,8 կմ² տարածք։ Բնակչության խտությունը կազմում էր 432,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրապիզոնի սանջակ

Տրապիզոնի սանջակ (Տրապեզոնդի սանջակ, Տրապզունի սանջակ), սանջակ (գավառ) Տրապիզոնի նահանգում, նրա հյուսիսային կողմում, Տրապիզոն քաղաքի շրջակայքում։ Հյուսիսից սահմանը Սև ծովն է, հարավից՝ Գյումուշխանեի սանջակը, իսկ հարավ-արևելքից՝ Էրզրումի նահանգը։


== Վարչական բաժանում ==
Բաժանված էր 7 գավառակների (կազա) և 13 գավառախմբի (նահիե)։ Նրա գավառակներն էին՝ Օրդու, Կերասուն, Կյուրելե, Վագֆը-Քեբիր, Ակչեբատ, Սյուրմենե, Օֆ։


== Հայերը Տրապիզոնի սանջակում ==
Հայերը հիմնականում բնակվում էին Տրապիզոն քաղաքում և Օրդուի գավառակում ու Համշենի շրջանում։
«Հուշամատյան Մեծ Եղեռնի» ժողովածուի տվյալներով 1914 թ. գավառում կար 60.000 հայ բնակիչ, իսկ ըստ Լեփսիուսի՝ 32.700։ Նրանց մեծագույն մասը 1915-ին ենթարկվեց բռնագաղթի և բնաջնջման։
Կառլոս Սայադյան

Կառլոս (Կառլեն) Միշայի Սայադյան (փետրվարի 17, 1948(1948-02-17), Երևան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1959 -1964 թվականներին սովորել է Հակոբ Կոջոյանի անվան գեղարվեստի դպրոցում։ 1968 թվականին ավարտել է Երևանի գեղարվեստի ուսումնարանը, 1975 թվականին՝ Երևանի գեղարվեստա - թատերական ինստիտուտը։ 1979 թվականից Հայաստանի նկարիչների միության անդամ է։
Գործերից պահվում են Հայաստանի ազգային պատկերասրահում, ԺԱԹ-ում, Մխիթարյան միաբանության թանգարանում։


== Ստեղծագործություններ ==
Ստեղծել է հիմնականում կոմպոզիցիաներ՝

«Բնանկարներ», 1975
«Լողացողներ», 1990
«Մետամորֆոզներ», 1995
«Մանեքեններ», 1997
«Իմպերիայի վախճանը», 1990
«Հավասարակշռություն», 1992
«Ալպիական մարգագետին»
«Ամպրոպ», ՀԱՊ, 1993Կառլոս Սայադյանի նկարների հիմնական հերոսը կինն է՝ իր թեթևությամբ, ռոմանտիզմով, գերող նրբությամբ։ 

«Մեղեդի»
«Առևանգում», 1990
«Ռապսոդիա»


== Ցուցահանդեսներ ==
Անհատական ցուցահանդեսներ է ունեցել Բուխարեստում (1988), Լոս Անջելեսում (1989, 1999, 2004), Աթենքում (1996), Աբու Դաբիում (1996), Երևանում (1998, 2004), Բեյրութում (2017, Համազգային ցուցասրահ) և այլուր։


== Մեջբերումներ Կառլոս Սայադյանից ==
Ամեն նկարիչ նկարչության մեջ պիտի ունենա իր ձեռագիրը, առանց դրա նկարչությունն արժեք չունի։


== Պատկերասրահ ==

		
		
		
		


== Ծանոթագրություններ ==
Արծրունիների գավաթ

Անվան այլ կիրառումների համար տե՛ս՝ Գավաթ (այլ կիրառումներ)Արծրունիների գավաթ, Արծրունիների տոհմին պատկանող արծաթյա նրբագեղ գավաթ, հայկական արծնագործության բացառիկ նմուշ։ Գտնվում է Հայաստանի պատմության թանգարանի հավաքածուում։


== Նկարագրություն ==
Գավաթը լայնաբերան է, նեղ հատակով, նստուկով, բաղկացած է գավաթից և գավաթակալից։ Պատրաստված է արծաթից, ներսից ոսկեջրած է։ Ստեղծվել է ձուլման, ֆիլիգրանի (ցանցկեն), արծնապատման և փորագրման եղանակներով։ Գավաթակալը պատված է բուսական զարդանախշերով, ունի զարդարուն օղակաձև նստուկ։ Իրանի ցանցկեն հարդարանքի վերադիր նախշերը պատված են երկնագույն, վարդագույն, կանաչ և դեղին արծնով։ Հատակի արտաքին մասում վարդյականման զարդանախշ է` մեջտեղում պտուտակաձև ելուստով։ Գավաթի եզրին մեկ տողի վրա փորագրված է արձանագրություն՝


== Ծանոթագրություններ ==
Իոաննիս Կիրաստաս

Իոաննիս Կիրաստաս (հուն․՝ Ιωάννης Κυράστας, հոկտեմբերի 25, 1952(1952-10-25), Աթենք, Հունաստան - ապրիլի 1, 2004(2004-04-01), Աթենք, Հունաստան), հույն ֆուտբոլիստ և մարզիչ։


== Ակումբային կարիերա ==
Ծնվելով Պիրեյոսում՝ Կիրաստասը սկսել է իր ֆուտբոլային կարիերան Օլիմպիակոսում, որտեղ նա 1972 թվականի դեկտեմբերի 10-ին առաջին անգամ խաղացել է Կավալայի դեմ։ Օլիմպիակոսում խաղացել է 223 խաղ, որոնցից 16-ը՝ Եվրոպայի մրցումներում․ 5 անգամ հաղթել է Հունաստանի Սուպերլիգայում և 3 անգամ դարձել է Հունաստանի գավաթակիր։
1981 թվականին Մայք Գալակոսի հետ տեղափոխվել է Պանաթինակիոս, որտեղ խաղաացել է 145 խաղ, դրանցից 14-ը՝ Եվրոպայի մրցումներում, և 2 անգամ հաղթել է Հունաստանի Սուպերլիգայում և 3 անգամ դարձել է Հունաստանի գավաթակիր։ 1986 թվականին Արիսի դեմ վերջին խաղն անցկացնելուց հետո հեռացել է ֆուտբոլից։
1974 թվականի նոյեմբերի 15-ից մինչև 1985 թվականի մայիսի 19-ը Կիրաստասը Հունաստանի ֆուտբոլի ազգային հավաքականի կազմում 46 հանդիպում է անցկացրել։ Նա նաև մասնակցել է 1980 թվականի Եվրոպայի առաջնությանը։


== Մարզիչի կարիերա ==
Թոշակի անցնելուց հետո դարձել է մարզիչ։ 1987–1988 մրցաշրջանից սկսած մինչև 2001 թվականը նա մի շարք թիմերի մարզիչն էր, այդ թվում՝ Էինկոս Պիրեոս, Պանիլակոս (երկու անգամ), Պանիոնիոս, Իրակլիս և վերջապես Պանաթինակիոս թիմերը։ Երկրորդ անգամ Պանաթինակիոսի մարզիչ դառնալուց հետո թողել է մարզչի աշխատանքը։


== Մահ ==
Կիրաստասը 2004 թվականի մարտի 5-ին Ֆուրնյեի գանգրենայով վարակվելուց հետո հիվանդացել է սեպսիսով։ Ասում են, որ Կիրաստասի վիճակը բարելավվում էր, բայց երեքշաբթի, մարտի 30-ին, նա վատացել է, որից հետո այլևս չի առողջացել։ Մահացել է հինգշաբթի օրը՝ 2004 թվականի ապրիլի 1-ին, 51 տարեկանում։
Ֆուտբոլիստներն ու Պանաթինակիոսի աշխատակազմը 2004 թվականին Դուբլը նվիրել են նրա հիշատակին։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Ֆուտբոլիստի էջը National Football Teams կայքում(անգլ.)
Ֆաունա

Ֆաունա (լատ.՝ Fauna՝ անտառների և դաշտերի աստվածուհի, կենդանիների հոտերի հովանավոր), որոշակի տարածքում կամ ջրատարածությունում (կամ երկրագնդի վրա) ապրող կենդանիների տեսակների ամբողջությունը։
Այս կամ այն շրջանի ֆաունան ձևավորվում է կենդանիների տարբեր խմբերի՝ ֆաունիստական համալիրների պատմական զարգացման պրոցեսում։ Ֆաունիստական համալիրների ծագման բացահայտումը սովորաբար դժվար է, իսկ երբեմն՝ անհնարին։ Այդ պատճառով կենդանիների տվյալ տեսակների որոշակի համալիրին պատկանելու մասին ավելի հաճախ դատում են այդ կենդանիների բնակության շրջանների՝ արեալների նմանության հիման վրա (կենդանիների այդ խմբերը կոչվում են ֆաունիստական տարրեր)։
Ֆաունան կազմող տեսակներն ունեն բնակության որոշակի վայրեր։ Այսպես՝ անապատային գոտու ֆաունաում կան կավային, ավազային, քարքարոտ անապատների, աղուտների, լճերի, գետերի, գետահովիտների բնակիչներ և այլն։ Ֆաունայի ուսումնասիրման հիմնական եղանակներից է կենդանիների տեսակների հաշվառումը։ Ֆաունայի հետազոտման վերջնական արդյունքը երկրագնդի կամ նրա առանձին շրջանների ֆաունիստական կամ կենդանաաշխարհագրական շրջանացումն է, որը կատարվում է ֆաունայի վերլուծության հիման վրա։ Ֆաունան չպետք է շփոթել կենդանական աշխարհի հետ, որը բնորոշվում է ոչ միայն կենդանիների տեսակային կազմով, այլև անհատների թվով։
«Ֆաունա» տերմինն օգտագործվում է նաև կենդանիների կարգաբանական խմբերի (որևէ տարածքի թռչունների ֆաունա, բզեզների ֆաունա և այլն), որոշակի դարաշրջանի կենդանիների (ժամանակակից ֆաունա, միոցենային ֆաունա և այլն) կամ շերտերի որոշակի խմբերում բրածո կենդանիների մնացորդների (երկրաբանության մեջ) բնորոշման համար։ Ֆաունան ուսումնասիրող գիտությունը կոչվում է ֆաունիստիկա։ Ֆաունա են կոչվում նաև որոշակի տարածքների կենդանական աշխարհի կարգաբանական կազմի վերաբերյալ համահավաք ամփոփիչ աշխատությունները։


== Ստուգաբանություն ==
Ֆանունա բառը ծագել է Ֆաունա հռոմեական աստվածուհու անունից, որը անտառների և դաշտերի, երկրի, բերքատվության, կենդանիների հոտերի հովանավոր աստվածուհի է։ Հռոմեական աստվածը՝ Ֆաունն է, իսկ անտառի ոգիները՝ ֆաունները։ Բոլոր երեք բառերն էլ կապված են հունական Պան աստծո անվան հետ․ panis բառը, հռոմեական ֆաունայի համարժեքն է։ Առաջին անգամ բառն այս իմաստով օգտագործել է Կառլ Լիննեյը 1745 թվականին Fauna Suecica գրքի վերնագրում։


== Տիպեր ==
Տարբերում են տունդրայի, տայգայի, անտառային, տափաստանային, կիսաանապատային, անապատային և այլ ֆաունիստական համալիրներ։ Որոշակի ֆաունան կազմող ֆաունիստական համալիրների թիվը կարող է տարբեր լինել։ Այսպես, տափաստանային գոտու ֆաունան կազմում են այստեղ տիրապետող տափաստանային ֆաունիստական համալիրը, ամենաբնակ (կոսմոպոլիտ) տեսակների համալիրը, այլ, օրինակ, անապատային և կիսաանապատային ֆաունիստական համալիրների ներկայացուցիչներ։
Տափաստանային ֆաունիստական համալիրն իր հերթին կազմված է մի քանի խմբից՝ 

էնդեմիկ (միայն այդ շրջանին բնորոշ) կենդանիներ,
ոչ էնդեմիկ, բայց տվյալ գոտու սահմաններից շատ չհեռացող տեսակներ,
գոտու սահմաններից համեմատաբար հեռու դուրս եկող, բայց ամենամեծ առատությամբ այդտեղ բնակվող տեսակներ։Բոլոր գոտիներում կան ավտոխթոն (որոնց ծագումը կապված է այդ շրջանի հետ) և ներգաղթած (որոնք այդ շրջան են թափանցել ավելի ուշ) տեսակներ։


== Տես նաև ==
Ֆլորա
Ժողովածու (3769)

Ժողովածու (3769), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3769 թվի տակ։ Ձեռագիրը գրվել է 1684, 1695 թվականին Յարութիւն քահանա, Աւետիս Երևանցի և անանուն գրիչի կողմից։ Գրված է թղթի վրա, որը ունի 29,5X20,5 սմ չափս։ Ձեռագիրը կազմված է 230 թերթից։ Գրված է երկսյուն, նոտրագիր։ Կազմը` կաշեպատ տախտակ դրոշմազարդ։ Հիշատակարան գրչի՝ 145ա, 186բ (1684 թ․)  260բ․ (1695 թ․)․ ստացողի՝ 191բ, 193բ, Հետագայի՝ 63բ, 171բ, 175ա, 229բ, պահպանակով Ա,Բ (1732 թ․), 171բ (1885 թվականից հետո, արևմտահայերի 1885 թվականի կոտորածի մասին), 228բ (1898 թ․):


== Բովանդակություն ==
Իդնատիոս Մեկնութիւն Ղուկասու։
Մեկնութիւն Ղուկասու։
Վասն տասն համարոյ։
Իմաստութիւն Սիրաքայ։
Վկայութիւնք յաղագս բնութեան Քրիստոսի։


== Ծանոթագրություններ ==
Մնոգոպոլիե (գյուղ, Ամվրոսիևսկի շրջան)

Մնոգոպոլիե (ուկրաիներեն՝ Многопілля), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Մնոգոպոլիե գյուղում բնակվում էր 310 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դյունեկիլանի ճակատամարտ

Դյունեկիլանի ճակատամարտ, ծովային պայքար, որը տեղի է ունեցել 1716 թվականի հուլիսի 8-ին մեծ Հյուսիսային պատերազմի ժամանակ,  երբ  դանիա-նորվեգիական թեթև ուժերը  Թորենշելդի գլխավորությամբ փակեցին Դանիկան-ֆիորդում (Շվեդիայի արևմտյան ափին, Ստրմմստրադից դեպի հյուսիս) և պարտության մատնեցին հավասարապես ուժեղ շվեդական ջոկատին։ Թորենշելդի ջոկատի ծովագնացների 80 տոկոսը և զինվորների 90 տոկոսը նորվեգացիներ էին։ Շվեդական նավերի ջոկատը զբաղվում էր զորքի փոխադրումով Գյութեբորգից Ֆրեդրիկստադ։
Դանիա-նորվեգական նավատորմը պարտության մատնեց շվեդացիներին, տեղադրելով իր ռազմածովային և այլ նավեր պաշտպանողական կարգով, ինչպես նաև կղզում կործանեց մի փոքր բերդ, զինված վեցով 12 ֆունտ զենքերով։ Այն բանից հետո, երբ շվեդական ամենամեծ նավերից "Stenbock"-ը իջեցրեց դրոշները, թեթև նավերը  նետվեցին ափ և լքվեցին անձնակազմի կողմից։  Շուտով մոտեցող շվեդական զինյալները ստիպեցին Թորենշելդին շվեդական մի քանի մրցանակների հետ միասին հեռանալ, մնացած նավերը՝ այրվեցին։ Դանիա-նորվեգական նավակազմը պայքարում կորցրեց 76 մարդ՝ մահացած և վիրավորված։


== Նախապատմություն ==
Հոկտեմբերի 28-ին դանիա-նորվեգական թագավոր Ֆրեդերիկ IV-ը պատերազմ հայտարարեց Շվեդիային։ Պատերազմի հռչակագիրը հայտնվեց Պոլտովայի ճակատամարտում շվեդական պարտությունից հետո, ինչը վճռական հաղթանակ բերեց Ռուսաստանի թագավոր Պյոտեր I-ին՝ Շվեդիայի Չառլզ XII-ի դեմ։
Ռազմա-ծովային կարգում 7 նավից բաղկացած դանիա-նորվեգական ուժերը Փիթեր Թորնենսիձոլի օրոք Դյունեկիլանի ֆեորդում ծուղակի մեջ գցեցին և հաղթեցին շվեդական 44 նավերից բաղկացած նավատորմին։ Շվեդական նավատորմը  տեղափոխում էր զորքեր, զինամթերք և մատակարարումներ Գոտեպորգից, որը նախատեսված էր Չարլզ XII- ի հրամանատարության ներքո Նորվեգիա ներխուժած  ստորգետնյա զորքերի համար։


== Մասնակցած նավեր ==


=== Դանիա-Նորվեգիա ===
Hjælper 47 (պրամ)
Hvide Ørn 30 (ֆրագաթ)
Vindhund 16 (ֆրագաթ)
Charlotte Amalia 7 (կահույք)
Louisa 7 (կահույք)
Prinds Christian 7 (կահույք)


=== Շվեդիա ===
Stenbock 24 (պրամ) — հանձնվել է
Proserpina 14 (կահույք) — գրավվել է
Ulysses 6 (կահույք) — գրավվել է
Lucretia 13 (կահուըք) — գրավվել և այրվել է
Hecla 13 (կահույք) — գրավվել և այրվել է
Achilles 5 (կես-կահույք) — գրավվել է
Pollux 5 (կես-կահույք) — գրավվել է
Hector 5 (կես-կահույք) — գրավվել և այրվել է
Castor 5 (կես-կահույք) — գրավվել է
?(կես-կահույք) — գրավվել և այրվել է
(կես-կահույք) — գրավվել և այրվել է
(սղոց) — գրավվել է
(սղոց) — գրավվել է
(սղոց) — գրավվել և այրվել է
(սղոց) — գրավվել և այրվել է
փոխադրամիջոց — 19 գրավված, 10 այրված
զինված նավեր — 2 գրավված


== Աղբյուրներ ==
Naval Wars in the Baltic 1553—1850 (1910) — R. C. Anderson


== Ծանոթագրություններ ==
Սնունդի ընդունում

Սնունդի ընդունում, մարդու կողմից պատրաստի սնունդ ընդունելու գործընթաց, որը սովորաբար կատարվում է օրը մի քանի անգամ։ Սննդի ընդունումը ընդհանուր առմամբ տեղի են ունենում տանը կամ հասարակական սննդի կետերում, սակայն կարող է իրականացվել ցանկացած այլ վայրում (ինչպես, օրինակ, խնջույք)։ Բացի այդ, տոնական սննդի ընդունումը նշանակվում է հատուկ առումով (հարսանիք, ծննդյան օր և այլն)։ Սակայն, երբեմն սննդի համատեղ ընդունումը տեղի է ունենում սգո արարողությունների հետ կապված։


== Սնունդ ընդունելու հիմունքներ ==

ՆախաճաշՆախաճաշը մինչև ճաշը ընկած ժամանակահատվածում առավոտյան սնունդն է․ որպես կանոն լուսաբացից կեսօր ընկած ժամանակահատվածում։
Կախված երկրից և կյանքի դասավորվածությունից՝ կան նախաճաշի տարբեր ավանդույթներ։

Եվրոպական մայրցամաքային նախաճաշ,
Անգլիական նախաճաշ,
Դիմսամ,Ճաշ
Ճաշը կեսօրվա սննդի ընդունումն է, որպես կանոն երկրորդ կամ, ավելի քիչ հավանական է՝ սննդի երրորդ ընդունումը մեկ օրում (սովորաբար առաջին կամ երկրորդ լանչից հետո), առավել հագեցած է։ Որպես կանոն, ճաշին մատուցում են տաք կերակրատեսակներ։
Ընթրիք
Ընթրիքը երեկոյան հացկերույթի սլովենական անվանումն է, օրվա վերջում սննդի վերջին անգամ ընդունումը, որպես կանոն երեկոյան կամ գիշերը։ Ընթրիք են անվանում նաև հենց սնունդը, որը պատրաստված է երեկոյան ընդունման համար։


== Սեղանի սպասքավորում ==
Սեղանի սպասքավորումը պարզապես նախաճաշի, ճաշի, թեյի կամ ճաշի համար պատրաստություն տեսնելը չէ, դա արվեստ է, որը շատ բանով կախված է սեղան գցողի ճաշակից։


== Ծանոթագրություններ ==


== Գրականություն ==
Александр Гримо де Ла Реньер Альманах гурманов. — М.: НЛО, 2014. — 640 с. — (Культура повседневности). — ISBN 978-5-44484-153-6
Б. В. Марков Культура еды // Культура повседневности. Учебное пособие. — Питер, 2008. — С. 226—242. — 350 с. — ISBN 978-5-91180-180-9
Пир - трапеза - застолье в славянской и еврейской культурной традиции. Сборник статей / О. В. Белова (отв. ред.), В. В. Мочалова, В. Я. Петрухин, Л. А. Чулкова. — М.: Сэфер, 2005. — 255 с. — (Академическая серия. Выпуск 17). — 400 экз. — ISBN 5-8125-0729-5


== Արտաքին հղումներ ==
Անիավան

Անիավան, գյուղ Հայաստանի Շիրակի մարզում, Երևան-Գյումրի երկաթուղու վրա, մարզկենտրոնից 43 կմ հարավ-արևմուտք, ծովի մակերևույթից 1420 մ բարձրության վրա։
Անիավան է վերանվանվել 2006 թ.-ի հուլիսի 7-ին։


== Բնակչություն ==
Բնակիչների զգալի մասը եկել են Անիի, Ախուրյանի, Արթիկի և Թալինի գյուղերից։
Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 397 մարդ։ Սեռային կազմում տղամարդիկ կազմում են 46%, կանայք՝ 54%։ Տարիքային խմբերը բաշխված են հետևյալ կերպ. մինչաշխատունակներ՝ 32%, աշխատունակներ՝ 48%, հետաշխատունակներ՝ 20%։ Ունի 44 տնտեսություն։
Անիավանի ազգաբնակչության փոփոխությունը.


== Տնտեսություն ==
Բնակչությունը զբաղվում է երկրագործությամբ և անասնապահությամբ։ Մի մասը աշխատում է տեղի քարհանքում և երկաթուղային կայարանում։


== Կլիման ==
Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստաններ։


== Օգտակար հանածոներ ==
Շրջակայքում կան սև և կարմիր տուֆի, որձաքարի հարուստ հանքավայրեր։


== Գյուղատնտեսություն ==
Մասնագիտացված ուղղությունը երկրագործությունն է։ Պետական հողերը օգտագործվում են որպես վարելահողեր, արոտավայրերը կազմում են 7 հեկտար և 22 հեկտար։ Զբաղվում են հացահատիկային, բանջարաբոստանային, կերային կուլտուրաների, կարտոֆիլի մշակությամբ, անասնապահությամբ, մեղվաբուծությամբ։


== Հիմնախնդիրներ ==
Համայնքի հիմնախնդիրներն են դպրոցական գույքի նորացումը, խմելու ջրագծերի վերանորոգումը, գյուղամիջյան ճանապարհների վերանորոգումը, գյուղատնտեսական մթերքի իրացումը, գազաֆիկացումը։


== Ծանոթագրություններ ==
Ֆիլիպս շրջան (Մոնտանա)

Անվան այլ կիրառումների համար տե՛ս՝ Ֆիլիպս շրջան (այլ կիրառումներ)Ֆիլիպս շրջան (անգլ.՝ Phillips County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 13.313 կմ² է, բնակչությունը՝ 4.601 մարդ (2000 թ. տվյալներով)։ Շրջկենտրոնն է Մալտա բնակավայրը։ Կազմավորվել է 1915 թ.։
Thrift Shop

«Thrift Shop» (Կոմիսիոն խանութ)՝ Մաքելմորի, Ռայան Լյուիսի և Wanz-ի սինգլը։ Թողարկվել է 2012 թվականի օգոստոսի 27-ին, որպես Մաքլեմորի և Ռայան Լյուիսի «The Heist» համատեղ ալբոմի 5-րդ և վերջին երգ։
Billboard ամսագիրը այն անվանել է № 1 երգ ԱՄՆ-ում 2013 թվականի արդյունքներով։


== Պատմություն ==
Սինգլը ձայնագրվել է 2012 թվականին և թողարկվել է «Macklemore LLC» լեյբլում, որը պատկանում է Մաքլեմորին։ ԱՄՆ-ի Billboard Hot 100 չարթում այն հայտնվել է 2012 թվականի սեպտեմբերի 15-ին։ Մեկ շաբաթ անց չարթից դուրս եկավ, բայց 6 շաբաթ կրկին հետ վերադարձվեց։ Այն աստիճանաբր ավելի հայտնի էր դառնում և դեկտեմբերի 27-ին հայտնվեց թոփ տասնյակում։ 2013 թվականի փետրվարի 2-ին այն հասավ առաջին հորիզոնական։
«Thrift Shop» նաև դարձավ երաժշտության պատմության մեջ երկրորդը, որը ստեղծվել է անկախ լեյբլում և դարձել է ԱՄՆ-ի № 1 երգը (Billboard Hot 100)՝ առաջինը Լիզա Լոբի «Stay (I Missed You)» (1994) երգն էր։
Տեսահոլովակը թողարկվել է 2012 թվականի օգոստոսի 29-ին։ Նկարահանումները անցակցվել են տարբեր վայրերում և Սիեթլի Goodwill Outlet, Value Village в Capitol Hill, Red Light Vintage, Fremont Vintage Mall, Unicorn/Narwhal Arcade Bar և Northwest African American Museum խանութներում։
2013 թվականին սինգլը վեց շաբաթ գլխավորել է Billboard Hot 100 հիթ շքերթը (ընդմիջումներով)։ Նրանց հաջորդ սինգլը՝ «Can't Hold Us», նույնպես գլխավորել է շատ հիթ շքերթներ։ «Thrift Shop» սինգլը 16 շաբաթ գլխավորել է ԱՄՆ-ի Rap Songs ռեփ հիթ շքերթը, 10 շաբաթ եղել է № 1 Digital Songs չարթում, 14 շաբաթ շարունակ գլխավորել է R&B/Hip-Hop Songs հիթ շքերթը։ Սինգլը մեծ ռեկորդ է ունեցավ հիփ հոփ երգերի միջև, անցնելով Էմինեմի «Love the Way You Lie» երգի ռեկորդը։ 2013 թվականի հունիսի տվյալներով ԱՄՆ-ում վաճառվել է սինգլի 6,557,000 թվային պատճեններ։


== Երգացանկ ==


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Ալ-Հիրաք

Ալ-Հիրաք (արաբ․՝ الحراك‎‎, կոչվում է նաև Ալ-Հրաք կամ Հերաք), քաղաք Սիրիայի Արաբական Հանրապետության Դառաայի մարզում։ Հանդիսանում է Իզրաայի գավառի 3 շրջաններից մեկի՝ Ալ-Հիրաքի շրջանի կենտրոնը։


== Աշխարահգրություն ==
Քաղաքն գտնվում է Սիրիայի հարավ-արևմուտքում Դառաա քաղաքից 40 կմ հյուսիս, քաղաքն շրջապատված է դեպի արևելք Մալի ալ-Ղարբիյա բնակավայր իսկ հյուսիսում Իզրաա քաղաքն է։


== Բնակչություն ==
2004 թվականի տվյալներով քաղաքն ունի 20,760 բնակիչ, իսկ համանուն շրջանի բնակչությունը 40,979 մարդ։ Բնկաչության մեծամասնությունը սուննի իսլամադավաններ են։


== Ծանոթագրություններ ==


== Գրականություն ==
Սմիթ, Էիլ; Ռոբիսոն, Էդվարդ (1841). Biblical Researches in Palestine, Mount Sinai and Arabia Petraea: A Journal of Travels in the Year 1838 3. Crocker and Brewster
Եմցի (այլ կիրառումներ)

Եմցի, կարող է վերաբերել՝

Եմցի - գյուղ, Ուկրաինայի Խարկովի մարզի Դերգաչևի շրջանում
Եմցի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Եմցի - գյուղ, Ուկրաինայի Պոլտավայի մարզի Միրգորոդի շրջանում
Խանջյան (այլ կիրառումներ)

Խանջյան, հայկական ազգանուն։

Աղասի Խանջյան, հայ կուսակցական և պետական գործիչ (1901-1936)։
Գրիգոր Խանջյան, հայ խորհրդային նկարիչ (1926-2000)։
Դավիթ Խանջյան, հայ դիրիժոր, կոմպոզիտոր (1940-1981)։
Գերան (Կամախի գավառ)

Անվան այլ կիրառումների համար տե՛ս՝ Գերան (այլ կիրառումներ)Գերան, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Արևմտյան Եփրատի աջ կողմի Կուրուչայ գետի ակունքի տարածքում, Կամախ քաղաքից 62-63 կմ հյուսիս-արևմուտք։
Գտնվում էր լեռան վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայաստանի վիզային քաղաքականություն

Հայաստանի Հանրապետության վիզային քաղաքականությունը Հայաստանի կողմից վարվող քաղաքականությունն է Հայաստանի տարածք օտարերկրյա քաղաքացիների և քաղաքացիություն չունեցող անձանց մուտք գործելու կարգի ոլորտում։
Հայաստանի տարածք մուտք գործելու համար պետությունների մեծ մասի քաղաքացիներին վիզայի նախնական ստացումն անհրաժեշտ չէ։ Մեծ թվով պետությունների քաղաքացիներին վիզան տրամադրվում է Հայաստան մուտք գործելու պահին։


== Հայաստանի հետ ոչ վիզային ռեժիմ ունեցող երկրների ցանկ ==
Հայաստան մուտք գործելու համար 52 պետությունների քաղաքացիներից վիզա չի պահանջվում։
 ԱՄՆ
 Անդորա
 Արգենտինա
 Բելառուս
 Բրազիլիա (2015 թ. նոյեմբերի 25-ից, 90 օր)
 Իրան
 Ղազախստան
 Ղրղզստան
 Մոլդովա
 Մոնակո
 Չեռնոգորիա
 Չինաստան
 Ռուսաստան
 Սան Մարինո
 Վատիկան
 Վրաստան
 Տաջիկստան
 Ուկրաինա
 Ուզբեկստան
 Ուրուգվայ
 Եվրամիության և Ազատ առևտրի եվրոպական ասոցիացիայի անդամ պետությունների քաղաքացիներ (ոչ ավելի, քան 180 օրով)։2016 թ. փետրվարի 3-ին Հայաստանի Հանրապետությունը և  Մակաոն ստորագրեցին համաձայնագիր մուտքի արտոնագրային ռեժիմը փոխադարձաբար վերացնելու մասին։ Համաձայնագիրը ուժի մեջ կմտնի վավերացումից հետո։


=== Նախատեսվում է ոչ վիզային ռեժիմի վերաբերյալ համաձայնագրերի ստորագրում ===
 Սերբիա
 Մոնղոլիա


== Հատուկ պայմաններ ==
Պետություններ, որոնց քաղաքացիներին վիզաները տրվում են ՀՀ դիվանագիտական ներկայացուցչություններում` առանց հրավերի։

 Չինաստան
 Հնդկաստան
 ԻրաքՊետություններ, որոնց քաղաքացիներին վիզաները տրվում են բացառապես ՀՀ դիվանագիտական ներկայացուցչություններում` հրավերի առկայության դեպքում։

 Սիրիա
 Եգիպտոս
 Աֆղանստան
 Բանգլադեշ
 Պակիստան
 Սաուդյան Արաբիա
 Շրի Լանկա
 Վիետնամ
 Նեպալ
 Պաղեստին
բոլոր աֆրիկյան երկրները, բացառությամբ  ՀԱՀՎիզայի ստացման ընթացակարգի դյուրացման նպատակով ՀՀ Արտաքին գործերի նախարարությունը կիրառում է նաև էլեկտրոնային վիզա։


== Այլ պետություններ ==
Մյուս բոլոր պետությունների քաղաքացիները, ինչպես նաև «Հատուկ պայմաններ» բաժնում նշված պետությունների ազգությամբ հայ քաղաքացիները կարող են ստանալ 120-օրյա վիզա ՀՀ սահմանային անցակետերում։
Ռուբեժնենսկի գյուղական խորհուրդ (Խարկովի մարզ)

Ռուբեժնենսկի գյուղական խորհուրդ  (ուկրաիներեն՝ Рубіжненська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Ռուբեժնենսկի գյուղական խորհրդում բնակվում էր 964 մարդ։ Բնակավայրը զբաղեցնում է 58.15 կմ² տարածք։ Բնակչության խտությունը կազմում էր 16.58 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Զվոլե

Զվոլե (հոլ.՝ Zwolle ( արտասանություն)), համայնք Նիդերլանդների Օվերեյսել մարզում։ Այդ մարզի վարչական կենտրոնն է։ Մոտակա խոշոր բնակավայրից՝ Ամստերդամից հեռավորությունը 120 կիլոմետր է։ Զբաղեցնում է 112,11 կմ²տարածք, բնակչության թվաքանակը շուրջ 115 հազար է։ Մեկ շնչի տարեկան միջին եկամուտը 13.100 եվրո է։


== Պատմություն ==
Հնագիտական պեղումների արդյունքները վկայում են, որ Զվոլեի ներկայիս տարածքն ու շրջական բնակեցված են եղել առնվազն բրոնզեդարյան ժամանակներից։ Հին հռոմեացիների տիրապետության ժամանակաշրջանում այստեղ ապրելիս են եղել ֆրանկների ցեղի ներկայացուցիչներ։ 
Ժամանակակից քաղաքը մոտավորապես 800 թվականին հիմնադրել են ֆրիզյան առևտրականներն ու Կառլոս Մեծի զորականները։
Պատմական փաստաթղթերում Զվոլեն առաջին անգամ հիշատակվել է 1040 թվականին։ 1230 թվականին Ուտրեխտի եպիսկոպոսը քաղաքի կարգավիճակ է շնորհել բնակավայրին։ Իր ծաղկման շրջանում՝ XV դարում քաղաքն անդամակցել է Հանզային՝ առևտրական այդ նշանավոր միությանը։ 
Պատմական հուշարձաններից հիշարժան են հատկապես (հոլ.՝ Peperbus) աշտարակը, Sassenpoort դարպասը, միջնադարյան պարսպի մնացորդները, Սբ. Միքայել եկեղեցին, բազմաթիվ հնակառույց շինություններ։
1945 թվականին կանադացի զինվորական Լեո Մաժորը, օգտվելով մթությունից, մեն-մենակ ազատագրել է քաղաքը գերմանական զավթիչներից։ Զվոլեի փողոցներից մեկը կրում է նրա անունը։


== Տեսարժանություն ==
Զվոլեի տեսարժան վայրերից է «De Librije» ռեստորանը՝ Նիդերլանդներում Միշլենի եռակի աստղի արժանացած երկու ռեստորաններիցմեկը:Այն տեղավորված է դոմինիկյան վանքի նախկին գրադարանում. այստեղից էլ՝ նրա De Librije անվանումը, որը նիդերլանդերենից թարգմանած՝ նշանակում է գրադարան։ 


== Անվանի անձինք ==
Հայն Բոլե (ծնվ. 1939), դերասան, «Սեզամ փողոց» հեռուստաշոուի Էլմո տիկնիկին հոլանդերեն խոսեցնողը
Գերարդ Տերբորխ (1617–1681), նկարիչ
Տոոսկե Բրոյգեմ (ծնվ. 1974), հեռուստադերասանուհի և հաղորդավարուհի
Հերման Բրոոդ (1946–2001), նկարիչ/ռոք աստղ
Մանրիքս Կապերս (1943–2016), դերասան


== Քույր քաղաքներ ==
 Լյունեն, Գերմանիա
 Էրշեկհալմա, Հունգարիա
 Ռուտոբվե, Ռուանդա
 Վոլոգդա, Ռուսաստան
 Կալինինգրադ, Ռուսաստան


== Պատկերասրահ ==
Զվոլե
		
		
		
		
		
		
		
		
		
		
		
		
		
		
		
		
		


== Ծանոթագրություններ ==
Գլանի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Գլան (Գիլանլար) գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 32 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ինժեներա-տեխնիկական աշխատողներ

Ինժեներա-տեխնիկական աշխատողներ (որպես ձեռնարկության անձնակազմի մաս), արդյունաբերական, շինարարական, գյուղատնտեսական, տրանսպորտային և արտադրական այլ ձեռնարկությունների աշխատողներ, որոնք կազմակերպում ու ղեկավարում են արտադրական պրոցեսները։ Ինժեներա-տեխնիկական աշխատողները զբաղեցնում են ինժեների ու տեխնիկի որակավորում պահանջող պաշտոններ, ունեն բարձրագույն, միջնակարգ մասնագիտական կրթություն կամ պրակտիկ աշխատողներ են։
Ֆարեն (Էն)

Ֆարեն (ֆր.՝ Fareins), համայնք Ֆրանսիայում, Ռոն Ալպեր մարզի Էն գավառում։ Մտնում է Սեն Տրիվյո սյուր Մուանյան համայնքի կազմի մեջ։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01157։


== Տեղադրություն ==
Համայնքը տեղակայված է Փարիզից 370 կմ հարավ-արևելք, Լիոն քաղաքից 30 կմ հյուսիս-առևմուտք, Բուրակ ան Բրես շրջանից 45 կմ դեպի հարավ-արևմուտք։
Համայնքի արևմուտքում հոսում է Սոնա գետը։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 2137 մարդ։


== Վարչակազմ ==


== Տնտեսություն ==
2010 թվականի տվյալներով 1356 աշխատունակ տարիքի մարդկանցից (15-64 տարեկան) 1007-ը տնտեսապես ակտիվ էին, 349-ը անգործունակ (Ակտիվության ցուցանիշը — 74.3%, 1999 թվականին եղել է՝ 75.4%)։ 1007 աշխատունակ բնակիչներից 953-ը աշխատում էին (505 տղամարդ և 448 կին), անաշխատանք էին 54-ը (22 տղամարդ և 32 կին)։
349 անգործունակ մարդկանցից 122-ը աշակերտներ կամ ուսանողներ են, 152-ը թոշակառու, 75-ը անաշխատունակ էին այլ պատճառներով։


== Տեսարժան վայրեր ==
Ֆլեշեր ամրոց(17-րդ դար)։ Պատմական հուշարձան 1985 թվականից։
Բուշե ամրոց(19-րդ դար)։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Фарен» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-03 
«Фарен» (ֆրանսերեն)։ cassini.ehess.fr։ Վերցված է 2014-06-03
Միգելտուռա (քաղաք)

Միգելտուռա  (իսպ.՝ Miguelturra), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Կալատրավա շրջանի կազմի մեջ։ Տարածքը՝ 117,4 կմ2։ Բնակչությունը՝ 14312 (2010 թվականին)։ Հեռավորությունը վարչական կենտրոնից՝ 198 կմ։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Ayuntamiento de Miguelturra
Congregación Ntra.Sra. de la Estrella Archived 2016-03-12 at the Wayback Machine.
Diccionario Churriego - Vocabulario Local Archived 2013-06-09 at the Wayback Machine.
Լոնդոնի մետրոպոլիտեն

Լոնդոնի մետրոպոլիտեն (անգլ.՝ London Underground), Լոնդոնի մետրոպոլիտենի գծերի համակարգ, որը զուգակցում է վերեկրյա և ստորերկրյա գծեր։ Լոնդոնի մետրոպոլիտենը հնագույնն է և խոշորագույններից մեկն է աշխարհում։
Լոնդոնի մետրոպոլիտենի աշխատանքը սկսել է 1863 թ. հունվարի 10-ին, սկզբնական երթուղու մեծամասնությունը այժմ կազմում է Համերսմիթ էնդ Սիթի գծի մասը։


== Տես նաև ==
Լոնդոնի մետրոպոլիտեն կայարանների ցանկ
Տրանսպորտը Լոնդոնում


== Արտաքին հղումներ ==
Պաշտոնական կայքը Archived 2008-10-13 at the Wayback Machine.
Լոնդոնի տրանսպորտի թանգարան
Լոնդոնի մետրոպոլիտենը urbanrail.net կայքում Archived 2011-05-08 at the Wayback Machine.(անգլ.)
Լոնդոնի մետրոպոլիտենի լուսանկարները
Բոնա (կանտոն)

Բոնա (ֆր.՝ Bonnat), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 5214 մարդ էր։Կանտոնի համարը 2306 է։ Բոնա կանտոնում կա 13 կոմունա, որոնցից ամենամեծը Բոնա կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հոդոգրաֆ

Հոդոգրաֆ (հունարեն՝ ճանապարհ, շարժում, ուղղություն և գրել, գծել), մեխանիկայում, փոփոխական վեկտորի ծայրակետերի երկրաչափական տեղը ներկայացնող կոր վեկտորի արժեքները ժամանակի տարբեր պահերին տեղադրված են ընդհանուր սկզբնակետից)։ «Հոդոգրաֆ» հասկացությունը տվել է Ուիլյամ Համիլտոնը։ Հոդոգրաֆն ակնբախ երկրաչափական պատկերացում է տալիս վեկտորով պատկերվող ֆիզիկական մեծության ժամանակի ընթացքում փոփոխության և այդ փոփոխության արագության (ունի Հոդոգրաֆի շոշափողի ուղղությունը)մասին։ Օրինակ, կետի արագությունը—>պատկերվում է v փոփոխական վեկտորով։ ժամանակի տարբեր պահերին 0 սկզբնակետից տեղադրելով v վեկտորի արժեքները, կստանանք արագության հոդոգրաֆ, ընդ որում M կետում արագության փոփոարագությունը (w արագացումն այդ կետում) ժամանակի ցանկացած պահին ունի Տ-իուղղությունը Տ-ի համապատասխան M՝ կետում։